Държавен вестник, бр. 73, 2021 г., стр. 53

БРОЙ  73	
Д Ъ Р Ж А В Е Н  В Е С Т Н И К 	
СТР.  53  
103 
2.6.2.3.3  Ако дадена смес съдържа повече от една активна съставка, има три възможни подхода, които могат 
да се използват за определяне на оралната или дермалната LD50 на сместа. Предпочитаният метод е 
да се получат надеждни данни за остра орална и дермална токсичност за сместа, която ще се 
превозва.  Ако липсват надеждни и точни данни, може да се приложи един от следните методи: 
.1  Съставът се класифицира в зависимост от най-опасната съставка на сместа, както ако тя 
се съдържа в концентрация, равна на общата концентрация на всички активни 
компоненти; или 
.2    Прилага се формулата: 
 
където: 
C  = % концентрация на съставката  А, B … Z в сместа; 
T  = стойността на оралната LD50 на съставката A, B … Z; 
TM = стойността на оралната LD50 на сместа. 
Забележка: Тази формула може да се използва и за дермална токсичност, при условие че тази 
информация е налична за едни и същи видове за всички съставки.  При използването на тази 
формула не се вземат предвид потенциращите или защитни явления. 
2.6.2.4 
Класификация на пестицидите 
△ 2.6.2.4.1 
 Всички активни пестицидни вещества и техните препарати, за които са известни стойностите на 
LC50 и/или LD50 и които са класифицирани в клас 6.1, се класифицират в подходящи опаковъчни 
групи в съответствие с критериите, посочени в 2.6.2.2. Веществата и препаратите, които се 
характеризират с допълнителни опасности, се класифицират в съответствие с таблицата за 
приоритет на опасностите в 2.0.3 и се определят подходящи опаковъчни групи. 
2.6.2.4.2 
 Ако стойността за орална или дермална LD50 на даден пестициден препарат не е известна, но 
стойността за LD50 на активната му съставка е известна, стойността за LD50 на препарата може да 
се получи чрез прилагане на процедурите в 2.6.2.3. 
Забележка: Данните за LD50  за токсичността на редица разпространени пестициди могат да се намерят 
в последното издание на документа „The WHO Recommended Classification of Pesticides by Hazard and 
Guidelines to Classification”, който може да се получи в секретариата на Международната програма за 
химическа безопасност, който се намира в Световната организация по здравеопазване (СЗО) на адрес: 
1211 Geneva 27, Switzerland.  Въпреки че тази публикация може да се използва като източник на данни за 
LD50 на пестицидите, нейната система за класификация не се използва за целите на транспортната 
класификация или причисляването на пестициди към опаковъчните групи, което е в съответствие с 
разпоредбите на настоящия Кодекс. 
△ 2.6.2.4.3 
 Точното име на пратката, използвано при превоз на пестициди, се избира измежду посочените на 
базата на активната съставка, физическото състояние на пестицида и всички допълнителни 
опасности, които той може да има. 
2.6.2.5 
Вещества, които не се допускат за превоз 
Химически нестабилни вещества от клас 6.1 не се приемат за превоз, освен ако не са взети 
необходимите предпазни мерки за предотвратяване на възможността от опасно разлагане или 
полимеризация при нормални условия на превоз. За предпазните мерки, необходими за 
предотвратяване на полимеризацията, вижте специална разпоредба 386 от глава 3.3. За тази цел 
се полагат особени грижи контейнерите и цистерните да не съдържат вещества, които могат да 
предизвикат тези реакции. 
2.6.3 
  Клас 6.2 - Инфекциозни вещества 
2.6.3.1 
Определения 
За целите на настоящия Кодекс: 
2.6.3.1.1 
  Инфекциозните вещества са вещества, за които е известно или основателно се очаква съдържат 
                       патогени. 
Патогените се определят като микроорганизми (включително бактерии, вируси, рикетсии, паразити, 
гъбички) и други агенти, като приони, които могат да причинят заболяване при хората или животните. 
2.6.3.1.2 
 Биологични продукти са тези продукти, получени от живи организми, които се произвеждат и 
разпространяват в съответствие с изискванията на съответните национални органи, които могат да 
имат специални лицензионни процедури, и се използват за профилактика, лечение или диагностика 
на болести по хората или животните, или за развойни, експериментални или изследователски цели, 
свързани с тях. Те включват, но не се ограничават до, готови или незавършени продукти като 
ваксини. 
2.6.3.1.3 
 Културите са резултат от процес, чрез който патогените се размножават целенасочено. Това 
определение не включва проби от хора или животни, както са определени в 2.6.3.1.4. 
104
△ 2.6.3.1.4 
 Проби от пациенти са тези, които се събират директно от хора или животни, включително, но не само, 
екскременти, секрети, кръв и нейните компоненти, тъканни натривки и тъканна течност, а също и органи, 
превозвани с цел, например, изследване, диагностика, разследване, лечение или профилактика. 
2.6.3.1.5 
 [Запазено] 
2.6.3.1.6 
 Медицински  или клинични отпадъци са отпадъци от лечението на животни или хора или от 
биоизследвания. 
2.6.3.2  
Класификация на инфекциозните вещества 
2.6.3.2.1 
 Инфекциозните вещества се класифицират в клас 6.2 и се причисляват към ООН 2814, ООН 2900,  
ООН 3291 или ООН 3373,  според случая. 
2.6.3.2.2 
 Инфекциозните вещества са разделени в следните категории: 
2.6.3.2.2.1 
Категория А: Инфекциозно вещество, което се превозва във форма, която при експозиция може да причини 
трайна инвалидност, животозастрашаващо или фатално заболяване при иначе здрави хора или животни. 
Примери за вещества, които отговарят на тези критерии, са дадени в таблицата в настоящия параграф. 
Забележка:  Експозиция възниква, когато инфекциозно вещество се освобождава извън защитната 
опаковка, което води до физически контакт с хора или животни. 
.1  Инфекциозните вещества, отговарящи на тези критерии, които причиняват болести по хората или по 
хората и животните, се причисляват към ООН 2814. Инфекциозни вещества, които причиняват 
болести само при животни, се причисляват към ООН 2900. 
.2  Причисляването към ООН 2814 или ООН 2900 се основава на известната медицинска история и 
симптоми на източника, човешки или животински, ендемичните местни условия или професионалната 
преценка относно индивидуалните обстоятелства на човешкия или животинския източник. 
Забележка 1:   Точното име на пратката за ООН 2814 е ИНФЕКЦИОЗНО ВЕЩЕСТВО, ЗАСЯГАЩО ХОРАТА. 
         Точното име на пратката за ООН 2900 е ИНФЕКЦИОЗНО ВЕЩЕСТВО, ЗАСЯГАЩО ЖИВОТНИТЕ  само. 
Забележка 2:  Следната таблица не е изчерпателна.  Инфекциозни вещества, включително нови или новопоявили се 
патогени, които не са включени в таблицата, но отговарят на същите критерии, се причисляват към категория А. Освен 
това, ако има съмнение дали дадено вещество отговаря на критериите, то се включва в категория А. 
Забележка 3:  В следващата таблица имената на микроорганизмите, изписани с курсив, са 
бактерии,микоплазми, рикетсии или гъбички. 
Примери за инфекциозни вещества, включени в категория А  
под каквато и да е форма, освен ако не е посочено друго (2.6.3.2.2.1.1) 
Номер на ООН и 
точно име на 
пратката 
 
Микроорганизми 
ООН 2814 
Инфекциозно 
вещество, 
засягащо хората 
(продължение) 
Bacillus anthracis  (само култури) 
Brucella abortus  (само култури) 
Brucella melitensis (само култури) 
Brucella suis  (само култури) 
Burkholderia mallei – Pseudomonas mallei – Glanders (само култури) 
Burkholderia pseudomallei – Pseudomonas pseudomallei (само култури) 
Chlamydia psittaci – птичи щамове (само култури) 
Clostridium botulinum (само култури) 
Coccidioides immitis (само култури) 
Coxiella burnetii (само култури) 
Вирус на конго-кримската хеморагическа треска 
Вирус на денга (само култури) 
Вирус на източния конски енцефалит (само култури) 
Escherichia coli, веротоксигенен (само култури) 
Вирус на ебола 
Вирус Elexal 
Francisella tularensis (само култури) 
Вирус Гуанарито 
Вирус Хантаан